August Winnig

August Winnig (født 31. mars 1878 i Blankenburg i Harz, død 3. november 1956 i Bad Nauheim) var en tysk politiker (SPD), fagforeningsmann og skribent. Winnig er kjent for sitt engasjement for burgfrieden under første verdenskrig og sitt kontrarevolusjonære engasjement etter novemberrevolusjonen; han ble både nasjonalistisk og antisemittisk. Hans kjente verk Vom Proletariat zum Arbeitertum utkom først i 1930.

Etter 1933, senest 1937, etter refleksjon over nazismen, skiftet han fra et sosialistisk og nasjonalt sinnelag til en konservativ, kristen grunnholdning. Han forestilte seg muligheten for et europeisk samarbeid, og dette bragte ham i berøring med de opposisjonelle kretser som motstandskretsen som skulle forsøke å drepe Hitler; dette var folk som gikk inn og ut av hans hjem i Potsdam. Etter attentatet falt ingen mistanke på ham; han fikk fri, og kunne således etter 1945 være med på å grunnlegge partiet CDU.

Referanser 

Personer fra Landkreis Harz
SPD-politikere
Prøyssiske politikere
Tyskere fra første verdenskrig
Tyskere fra andre verdenskrig